SET ปิดลบ 1 จุด วอลุ่มบาง นลท.วิตก “โอมิครอน” ระบาดหนัก
SET ปิดลบ 1 จุด วอลุ่มแผ่วช่วงสัปดาห์สุดท้ายปลายปี เล็งต่างชาติหยุดเทรดท่ามกลางการจับตาสถานการณ์โอมิครอนทั้งในประเทศ-ต่างประเทศ
27 ธ.ค. 2564

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้เงียบเหงา วอลุ่มเทรดน้อยลงอย่างเห็นได้ชัด เป็นการเทรดกรอบแคบในช่วงสัปดาห์สุดท้ายของปี เชื่อว่านักลงทุนต่างชาติคงหายไป ท่ามกลางการจับตาสถานการณ์การแพร่ระบาดไวรัสโควิดสายพันธุ์โอมิครอนทั้งในประเทศและต่างประเทศ
ด้านตลาดหุ้นในภูมิภาคเอเชียวันนี้ก็เคลื่อนไหวทั้งในแดนบวก-ลบไม่มาก เช่นเดียวกับตลาดยุโรปที่เทรดบ่ายนี้
สำหรับแนวโน้มการลงทุนในวันพรุ่งนี้ (28 ธ.ค.2564) นางสาวธีรดา กล่าวว่า ตลาดฯคงเงียบเหงาอย่างตี่อเนื่อง แต่อาจผันผวนบ้างในระหว่างวัน ช่วงรอติดตามความคืบหน้าการแพร่ระบาดโควิดสายพันธุ์โอมิครอน และพัฒนาการวัคซีนต้านโควิด รวมถึงยาที่จะใช้รักษาโรคโควิดด้วย
ทั้งนี้พร้อมให้กรอบการแกว่งไว้ที่ 1,630-1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
GUNKUL มูลค่าการซื้อขาย 2,101.23 ล้านบาท ปิดที่ 5.60 บาท เพิ่มขึ้น 0.35 บาท
GPSC มูลค่าการซื้อขาย 1,217.46 ล้านบาท ปิดที่ 86.00 บาท ลดลง 0.25 บาท
PTT มูลค่าการซื้อขาย 1,121.56 ล้านบาท ปิดที่ 37.75 บาท ลดลง 0.25 บาท
CRC มูลค่าการซื้อขาย 1,095.54 ล้านบาท ปิดที่ 32.50 บาท ลดลง 1.25 บาท
CPALL มูลค่าการซื้อขาย 1,071.53 ล้านบาท ปิดที่ 58.00 บาท ลดลง 0.25 บาท